Na temelju članka 64. Zakona o zaštiti okoliša („Narodne novine" broj 80/13, 153/13, 78/15, 12/18 i 118/18), članka 33. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) i članka 47. Statuta Općine Vidovec („Službeni vjesnik Varaždinske županije" broj 20/21) te nakon provedenog postupka Ocjene o potrebi strateške procjene utjecaja na okoliš za 2. izmjene i dopune Prostornog plana uređenja Općine Vidovec, načelnik Općine Vidovec 05. prosinca 2022. godine donosi

**ODLUKU**

**kojom se utvrđuje da nije potrebno provesti stratešku procjenu utjecaja na okoliš za**

**2. izmjene i dopune Prostornog plana uređenja Općine Vidovec**

**Članak 1.**

Načelnik Općine Vidovec donio je Odluku o započinjanju postupka ocjene o potrebi strateške procjene utjecaja na okoliš za 2. izmjene i dopune Prostornog plana uređenja Općine Vidovec, KLASA: 350-02/21-01/03, URBROJ: 2186-10-02/1-22-38 od 12. rujna 2022. (u daljnjem tekstu: Odluka).

Prema Odluci, Općina Vidovec (u daljnjem tekstu: Općina) je za 2. izmjene i dopune Prostornog plana uređenja Općine Vidovec (u daljnjem tekstu: Izmjene i dopune Prostornog plana) provela prethodne postupke:

* Ocjene o potrebi strateške procjene utjecaja na okoliš sukladno Zakonu o zaštiti okoliša („Narodne novine“ broj 80/13, 153/13, 78/15, 12/18, 118/18) i Uredbi o strateškoj procjeni utjecaja strategije, plana i programa na okoliš („Narodne novine“ broj 3/17)
* Prethodne ocjene prihvatljivosti za ekološku mrežu sukladno Zakonu o zaštiti prirode („Narodne novine“ broj 80/13, 15/18, 14/19.)

Temeljem provedenog postupka Ocjene o potrebi strateške procjene utjecaja na okoliš Izmjena i dopuna Prostornog plana utvrđuje se da Izmjene i dopune Prostornog plana neće imati vjerojatno značajan utjecaj na okoliš na osnovu čega se utvrđuje da **nije potrebno provesti postupak strateške procjene utjecaja na okoliš**.

Temeljem provedenog postupka Prethodne ocjene prihvatljivosti za ekološku mrežu utvrđuje se da su Izmjene i dopune Prostornog plana **prihvatljive za ekološku mrežu**, te da **nije potrebno provesti postupak strateške procjene utjecaja na okoliš vezano uz područje zaštite prirode i ekološke mreže.**

**Članak 2.**

Izmjene i dopune Prostornog plana pokreću se temeljem Izvješća Načelnika o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje izmjena i dopuna prostornog plana Općine Vidovec, KLASA: 350-02/21-01/03, URBROJ: 2186-10-02/1-22-30, od 09. lipnja 2022. godine.

Grafički dijelovi Prostornog plana uskladit će se s važećim kartografskim HTRS96/TM koordinatnim sustavom Državne geodetske uprave.

Prostorni plan će se uskladiti s Uredbom o informacijskom sustavu prostornog uređenja („Narodne novine“ broj 115/15.)

Prostorni plan će se uskladiti s prostornim planom širega područja – Prostorni plana Varaždinske županije, - 3. izmjene i dopune („Službeni vjesnik Varaždinske županije“ broj 96/21)

Ostali razlozi:

* usklađenje grafičkog dijela PPUO s izvedenim javnim cestama, evidentiranim nerazvrstanim cestama i drugom izvedenom infrastrukturom
* usklađenje PPUO s planovima izvedbe infrastrukture, osobito u pogledu sustava javne odvodnje otpadnih voda
* revizija granica građevinskih područja naselja, namjene i stanja izgrađenosti prema provedenim postupcima ozakonjenja nezakonito izgrađenih zgrada
* revizija stanja izgrađenosti utvrđenih građevinskih područja izvan naselja, posebno u odnosu na članak 43. stavak 6. Zakona, prema kojem izdvojeno građevinsko područje izvan naselja (IGPIN) za koje u roku od sedam godina od dana njegova određivanja nije donesen urbanistički plan uređenja ili do kojega nije izgrađena osnovna infrastruktura, prestaje biti građevinsko područje
* revizija statusa kulturnih dobara, spomenika prirode i ekološke mreže, s obzirom važeće propise i u međuvremenu izrađene nacionalne digitalne evidencije
* usklađenje Plana s dugim važećim propisima koji su u međuvremenu mijenjani
* drugi razlozi koji proizlaze iz zahtjeva javnopravnih tijela i osoba zaprimljenih za potrebe Izmjena i dopuna Prostornog plana, prema Zakonu.

Sva usklađenja infrastrukture vrše se prema podacima javnopravnih tijela i osoba nadležnih za pojedinu infrastrukturu.

Po obimu se radi o sveobuhvatnoj reviziji prostorno-planskog dokumenta.

Obuhvat je ukupno područje Općine.

Predviđa se cjelovita revizija odredbi za provedbu Prostornog plana i izrada novih kartografskih prikaza Prostornog plana.

Grafičke izmjene i dopune predviđene su na digitalnim katastarskim podlogama Državne geodetske uprave, koje će pribaviti Nositelj izrade Prostornog plana.

Cilj izrade Izmjena i dopuna Prostornog plana je revizija važećeg planskog dokumenta i usklađenje s propisima, planovima razvoja Županije i Općine.

Programska polazišta za Izmjene i dopune Prostornog plana zasnovana su na važećim nacionalnim propisima, Strategiji razvoja Republike Hrvatske, Varaždinske županije i Općine.

**Članak 3.**

U cilju utvrđivanja vjerojatno značajnog utjecaja na okoliš za Izmjene i dopune Prostornog plana Općina je zatražila mišljenja relevantnih javnopravnih tijela.

U tabeli 1, koja slijedi navedena su javnopravna tijela od kojih je traženo mišljenje i njihova očitovanja:

|  |
| --- |
| **TABELA 1****Postupak ocjene o potrebi strateške procjene utjecaja na okoliš** |
| **R.BR.** | **JAVNOPRAVNO TIJELO** | **KLASA / URBROJ / DATUM ZAPRIMANJA** | **MIŠLJENJE** |
|  | Varaždinska županija, Upravni odjel za prostorno uređenje, graditeljstvo i zaštitu okoliša, Stanka Vraza 4/7, Varaždin |  | Javnopravno tijelo se nije očitovalo u zakonskom roku. |
|  | Varaždinska županija, Zavod za prostorno uređenje Županije, Mali plac 1, Varaždin | KLASA: 350-02/21-01/03URBROJ: 2186-1-16/5-22-47od 17. listopada 2022. | Javnopravno tijelo se u svom mišljenju izjašnjava da sa stanovišta njegove nadležnosti za Prostorni plan nije nužno potrebno provesti postupak strateške procjene utjecaja na okoliš.Napominje se da su planirani elementi i prostorno – planska rješenja važećeg PPUO strateški procijenjeni u okviru postupka strateške procjene utjecaja na okoliš za 3. izmjene i dopune PP Varaždinske županije koji je uključio i glavnu ocjenu utjecaja na ekološku mrežu i kojim su utvrđene i odgovarajuće mjere zaštite. |
|  | Varaždinska županija, Javna ustanova za upravljanje zaštićenim dijelovima prirode Varaždinske županije, Kratka 1, Varaždin | KLASA: 350-02/21-01/03URBROJ:2186-1-15-22-49od 26. listopada 2022. | Javnopravno tijelo se u svom mišljenju izjašnjava da sa stanovišta njegove nadležnosti za Prostorni plan nije potrebno provesti postupak strateške procjene utjecaja na okoliš. |
|  | Hrvatske vode, Direkcija, Ulica grada Vukovara 220, Zagreb |  | Javnopravno tijelo se nije očitovalo u zakonskom roku. |
|  | Hrvatske vode, VGO za Muru i gornju Dravu, Međimurska 26b, Varaždin |  | Javnopravno tijelo se nije očitovalo u zakonskom roku. |

|  |  |  |  |
| --- | --- | --- | --- |
|  | Hrvatske šume d.o.o, Uprava šuma Koprivnica, Ivana Meštrovića 28, Koprivnica | KLASA: 350-02/21-01/03URBROJ: 06-00-06/02-22-42od 27. rujna 2022. | Javnopravno tijelo se u svom mišljenju izjašnjava da sa stanovišta njegove nadležnosti za Prostorni plan nije potrebno provesti postupak strateške procjene utjecaja na okoliš. |
|  | HOPS – Hrvatski operator prijenosnog sustava d.o.o., Sektor za tehničku potporu, Služba za pripremu izgradnje i izgradnju, Kupska 4, Zagreb | KLASA: 350-02/21-01/03URBROJ: 3-200-004-02/SC-22-41od 26. rujna 2022. | Javnopravno tijelo se u svom mišljenju izjašnjava da sa stanovišta njegove nadležnosti za Prostorni plan nije potrebno provesti postupak strateške procjene utjecaja na okoliš. |
|  | HEP d.d., Sektor za strategiju i razvoj, Ulica grada Vukovara 37, Zagreb |  | Javnopravno tijelo se nije očitovalo u zakonskom roku. |
|  | HEP ODS d.o.o., Elektra Varaždin, Kratka 3, Varaždin |  | Javnopravno tijelo se nije očitovalo u zakonskom roku. |
|  | Odašiljači i veze d.o.o, Ulica grada Vukovara 269d, Zagreb |  | Javnopravno tijelo se nije očitovalo u zakonskom roku. |
|  | Hrvatski Telekom d.d., Radnička cesta 21, Zagreb | KLASA: 350-02/21-01/03URBROJ: T43-67888640-22-45od 07. listopada 2022. | Javnopravno tijelo se u svom mišljenju osvrnulo na zaključak studije utjecaja na okoliš za razvoj širokopojasne mreže, a u odnosu na potrebu za provedbu strateške procjene utjecaja na okoliš za Prostorni plan se nije izjasnilo. |
|  | Plinacro d.o.o., Sektor transporta plina, Savska cesta 88a, Zagreb | KLASA: 350-02/21-01/03URBROJ: T/AĆ-22-44od 29. rujna 2022. | Dostavljeno očitovanje se ne odnosi na sadržaj upita o potrebi provedbe strateške procjene utjecaja na okoliš za Prostorni plan, već utvrđuje uvjete zaštite plinovoda.  |
|  | INA – industrija nafte d.d., SD istraživanje i proizvodnja nafte i plina, Avenija Većeslava Holjevca 10, Zagreb | KLASA: 350-02/21-01/03URBROJ:001/50457184/28-09-22-43 od 28. rujna 2022. | Javnopravno tijelo se u svom mišljenju izjašnjava da sa stanovišta njegove nadležnosti za Prostorni plan nije potrebno provesti postupak strateške procjene utjecaja na okoliš. |
|  | Termoplin d.d., V. Špinčića 80, Varaždin | KLASA: 350-02/21-01/03URBROJ: 2465/22-46od 12. listopada 2022. | Dostavljeno očitovanje se ne odnosi na sadržaj upita o potrebi provedbe strateške procjene utjecaja na okoliš za Prostorni plan. |
|  | Varkom d.d., Trg bana Jelačića 15, Varaždin |  | Javnopravno tijelo se nije očitovalo u zakonskom roku. |
|  | Čistoća d.o.o. Ognjena Price 13, Varaždin |  | Javnopravno tijelo se nije očitovalo u zakonskom roku. |

|  |
| --- |
| **TABELA 2** |
| Varaždinska županija, Upravni odjel za poljoprivredu i zaštitu okoliša |
| 1. | KLASA: 351-06/22-01/88URBROJ: 2186-05/6-22-2od 01. rujna 2022. | MišljenjeJavnopravno tijelo je provelo prethodnu ocjenu o prihvatljivosti Plana za ekološku mrežu i utvrdilo da su Izmjene i dopune Prostornog plana prihvatljive za ekološku mrežu te da nije potrebno provesti postupak strateške procjene utjecaja na okoliš vezano uz područje zaštite prirode i ekološke mreže. |
| 2.  | KLASA: 351-06/22-01/88URBROJ: 2186-05/7-22-3od 02. rujna 2022. | MišljenjeJavnopravno tijelo izdalo mišljenje da je prije donošenja Odluke o izradi Izmjene i dopune Prostornog plana potrebno provesti postupak ocjene u kojem se odlučuje o potrebi strateške procjene predmetnog dokumenta na okoliš.  |
| 3. | KLASA: 351-06/22-01/88URBROJ: 2186-05/7-22-10od 30. studenog 2022. | Mišljenje o provedenom postupku ocjene o potrebi procjene utjecaja na okoliš. |

**Članak 4.**

U tabeli 1. iz članka 3. vidljivo je da su javnopravna tijela koja su sudjelovala u postupku ocjene u kojem se odlučuje o potrebi strateške procjene za Izmjene i dopune Prostornog plana, dala mišljenje da za navedeni dokument nije potrebno provesti postupak strateške procjene utjecaja na okoliš.

Za javnopravna tijela koja se nisu očitovala u utvrđenom roku u odnosu na ocjenu o potrebi strateške procjene utjecaja na okoliš utvrđuje se zakonska osnova za zaključak da nije potrebno provesti postupak strateške procjene utjecaja na okoliš.

**Članak 5.**

U tabeli 2. iz članka 3. vidljivo je da je nadležno upravno tijelo Varaždinske županije – Upravni odjel za poljoprivredu i zaštitu okoliša, svojim mišljenjima izdanim temeljem posebnih sektorskih propisa utvrdilo da su Izmjene i dopune Prostornog plana prihvatljive za ekološku mrežu te da stoga nije potrebno provesti postupak strateške procjene utjecaja na okoliš vezano uz područje zaštite prirode i ekološke mreže, kao i da Izmjene i dopune Prostornog plana neće imati vjerojatno značajan utjecaj na okoliš, odnosno da za Izmjene i dopune Prostornog plana nije potrebno provesti postupak strateške procjene utjecaja na okoliš, kao i da je postupak ocjene o potrebi provedbe strateške procjene utjecaja na okoliš (OSPUO) proveden sukladno odgovarajućim sektorskim propisima.

**Članak 6.**

Jedinica lokalne samouprave provela je informiranje javnost, sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Informiranje javnosti je provedeno objavom na službenoj internetskoj stranici Općine u roku od najmanje 30 dana, sa završetkom s 12. listopadom 2022. godine.

**Članak 7.**

Ova Odluka stupa na snagu danom donošenja, a objaviti će se na mrežnim stranicama Općine Vidovec.

NAČELNIK

Bruno Hranić

KLASA: 350-02/21-01/03

URBROJ: 2186-10-02/1-22-52

Vidovec, 05. prosinca 2022.